Baba uit swanger VSA-vrou gesny  Michelle Wilkins. Foto: Facebook Fox31 berig die 26-jarige Michelle Wilkins het ŉ advertensie op Craigslist, ’n Amerikaanse advertensieforum, gesien vir babaklere wat te koop was. Wilkins is na die verkoper se huis waar sy met ŉ mes gesteek is en haar babadogtertjie uit haar baarmoeder gesny is. Wilkins het 911 gebel. Volgens polisiebeamptes was dit een van die ergste tonele wat hulle nog gesien het. Polisiebeamptes het Wilkins geloof omdat sy kop gehou het en dadelik vir hulle kon sê wat gebeur het. Volgens die berig het Wilkins se babadogtertjie nie oorleef nie. Wilkins is in ŉ kritieke toestand in die hospitaal. Dynel Lane (34), ŉ voormalige verpleegassistent, is intussen in verband met die voorval in hegtenis geneem.